cyanic-selkie/wikianc huggingface dataset:
Καρκασσόν
Η Καρκασσόν (γαλλικά: Carcassonne, οξιτανικά: Carcassona) είναι πόλη της νοτιοδυτικής Γαλλίας του νομού Οντ (Aude) στην πρώην επαρχία του Λανγκντόκ-Ρουσιγιόν. Η Καρκασσόν είναι πόλη με πλούσια ιστορία και μια από τις λίγες οχυρωμένες μεσαιωνικές πόλεις των οποίων έχουν διατηρηθεί οι οχυρώσεις και το παλαιό μεσαιωνικό κέντρο. Σήμερα διαιρείται σε δύο περιοχές: Την οχυρωμένη "πολιτεία της Καρκασόν" (Cité de Carcassonne) και την αποκαλούμενη "Κάτω πόλη" (ville basse), η οποία βρίσκεται εκτός των οχυρώσεων. Το 1996 η μεσαιωνική παλαιά πόλη χαρακτηρήστικε Mνημείο Παγκόσμιας Κληρονομιάς από την UNESCO.
Η πόλη έχει 47.634 κατοίκους σύμφωνα με την απογραφή του 2008
Γεωγραφία - Κλίμα
Η Καρκασσόν δεν είναι παράκτια πόλη. Βρίσκεται στη νότια Γαλλία, κοντά στα ισπανικά σύνορα στην περιοχή του Λανγκντόκ και είναι κτισμένη σε ένα λοφώδες εξόγκωμα. Η θέση της χαρακτηρίζεται ως στρατηγική, καθώς αποτελεί σταθμό στην οδό που συνδέει τη Μεσόγειο με τον Ατλαντικό. Διασχίζεται από τον ποταμό Ορν αλλά και από το Κανάλι του Midi (Canal du Midi). Η έκτασή της (με τους περιβάλλοντες οικισμούς) ανέρχεται σε 65 τ.χλμ., καθιστώντας τη μια από τις μεγαλύτερες σε έκταση πόλεις του νομού Οντ (Aude). Το κλίμα της είναι ήπιο, με μέσο όρο θερμοκρασιών τον χειμώνα 6,5ο C και το καλοκαίρι 20,5ο C.
Ιστορία
Η παλαιότερη εγκατάσταση στην περιοχή χρονολογείται από τον 6ο π.Χ. αιώνα, όταν ένα πρωτοϊστορικό οχυρό (oppidum) με την ονομασία "Oppidum de Carsac" κατασκευάστηκε στον βραχώδη λόφο που δέσποζε της κοιλάδας του ποταμού Οντ (Aude), η οποία αποτελούσε σταυροδρόμι των αρχαίων διαδρομών που συνέδεαν τον Ατλαντικό Ωκεανό με τη Μεσόγειο θάλασσα και την Ιβηρική χερσόνησο με την κεντρική Ευρώπη. Με την έλευση των Ρωμαίων ονομάστηκε "Carcaso Volcarum Tectosagum", από την ονομασία της Κελτικής φυλής των Volcae-Tectosages, για την οποία ελάχιστα είναι γνωστά, αν και αναφέρεται από τον Στράβωνα που είχε εγκατασταθεί εκεί γύρω στο 300 π.Χ. και το 27 π.Χ. μετατράπηκε στην Colonia Iulia Carcaso. Κατά τον 3ο και τις αρχές του 4ου μ.Χ. αιώνα κατασκευάστηκε το πρώτο τείχος, με μήκος περίπου 1.200 μ. Οι οχυρώσεις περιλάμβαναν διπλά τείχη και ένα φρούριο, το οποίο περιβαλλόταν επίσης από οχυρώσεις που εκτείνονταν σε συνολικό μήκος τριών χιλιομέτρων. Η γραμμή των οχυρώσεων ακολουθούσε τις παλαιότερες ρωμαϊκές.
Μεσαιωνικοί χρόνοι
Όταν αποχώρησαν οι Ρωμαίοι, η Carcaso μετονομάστηκε σε Carcasona και πέρασε στην κατοχή των Βησιγότθων οι Βησιγότθοι κατέλαβαν την πόλη το 453, υπό τον βασιλέα τους Θεοδώριχο τον Β', ο οποίος επεξέτεινε τα οχυρωματικά της έργα. Το 507 οι Φράγκοι νίκησαν τον Βησιγότθο βασιλέα Αλάριχο τον Β' με αποτέλεσμα η κυριαρχία των Βησιγότθων να περιοριστεί στην Ιβηρική χερσόνησο και την Επτάπολη (Septimanie), δηλαδή το Κάτω Λανγκντόκ, καθώς ο Γκοντεμπό (Gondebaud), βασιλέας των Βουργουνδών, απέτυχε να καταλάβει τη Ναρμπόν και την Καρκασσόν. Έτσι, η Καρκασσόν μετατράπηκε σε συνοριακή πόλη.
center|thumb|820px|Πανόραμα της παλαιάς πόλης με τη γέφυρα κατά τη νύχτα
Ο θρύλος της Dame Carcas
right|thumb|200px|Η Dame Carcas: Άγαλμα στην πύλη εισόδου της πόλης Όταν ο Μπάλακ απεβίωσε, τον διαδέχθηκε η σύζυγός του, στην οποία αποδόθηκε το προσωνύμιο "Dame Carcas". Ο Καρλομάγνος πολιόρκησε την πόλη με πολυάριθμο στρατό, αλλά οι οχυρώσεις της ήταν απόρθητες. Ο αυτοκράτορας αποφάσισε να συνεχίσει την πολιορκία, ελπίζοντας ότι οι πολιορκημένοι θα κατέρρεαν από την πείνα. Η Dame Carcas αρχικά κατασκεύασε κούκλες από ύφασμα και άχυρο, τις έντυσε με στρατιωτικές στολές και τις τοποθέτησε στα τείχη ώστε οι πολιορκημένοι να φαίνονται πολλοί. Παράλληλα οι βαλλιστρίδες πίσω από τις κούκλες έριχναν πολλά βέλη, ώστε να μοιάζει πως τα έριχναν οι ψεύτικοι στρατιώτες. Αυτό που πίστευε ο Καρλομάγνος δεν ήταν παράλογο: Ύστερα από κάποιο διάστημα, στην πόλη απέμεινε μόνον ένα μικρό γουρουνάκι και ένα σακί κριθάρι. Η Dame διέταξε και τάισαν το γουρουνάκι με το κριθάρι και ύστερα το πέταξε από τα τείχη. Όταν οι πολιορκητές είδαν το νεκρό γουρουνάκι, μετέφεραν στον αυτοκράτορα ότι "η Καρκασσόν έχει τόσο πολύ κριθάρι διαθέσιμο, ώστε ταΐζει με αυτό τα γουρούνια της!". Ο Καρλομάγνος απελπίστηκε και έλυσε την πολιορκία. Καθώς τα στρατεύματα υποχωρούσαν, η Dame διέταξε να κτυπήσουν οι καμπάνες όλων των εκκλησιών, για να μαθευτεί το ευχάριστο νέο. Ένας από τους υποτελείς του Καρλομάγνου, ακούγοντάς τις, είπε στον ηγεμόνα του: "Sire, Carcas sonne!" (Κύριε, στην Καρκασσόν κτυπούν οι καμπάνες!".
Η δυναστεία των Τρανκαβέλ
Το 759 ο βασιλέας των Φράγκων Πεπίνος ο Βραχύς (Pépin le Bref) κυριεύει την Καρκασσόν και ολόκληρη την Επτάπολη.
Το 1082 ο υποκόμης της Καρκασσόν δολοφονείται. Ο γιος του Μπερνάρ Ατόν (Bernard Aton) αυτοανακηρύσσεται διάδοχός του και προσπαθεί να συγκεράσει τις αντιζηλίες και τις διεκδικήσεις μεταξύ των ηγεμόνων της Βαρκελώνης και της Τουλούζης, με τις οποίες η δυναστεία συμμαχούσε εναλλάξ. Ο Μπερνάρ Ατόν είναι ο άρχοντας ενός μεγάλου πριγκηπάτου, που περιλαμβάνει τις εκτάσεις της Καρκασσόν, της Μπεζιέ, της Λιμού (Limoux), του Αλμπί και της Νιμ. Η κυριαρχία του διαρκεί από το 1074 ως το 1129, αν και άρχοντας της Καρκασσόν γίνεται το 1082 ύστερα από τη δολοφονία του πατέρα του. Ο Ατόν αλλάζει την εικόνα της πόλης: Το ανάκτορο του Ναρμπονέ (château Narbonnais), που η παράδοση το θέλει να βρίσκεται στον ομώνυμο πύργο των τειχών, κατεδαφίζεται και στη θέση του ανεγείρεται ένα νέο ανάκτορο, το "palatium", που ολοκληρώνεται γύρω στο 1120 και βρίσκεται στο δυτικό τμήμα των παλαιών οχυρώσεων. Την κατασκευή αυτή διαδέχεται η έναρξη της κατασκευής του καθεδρικού του Σεν Ναζέρ ενώ παράλληλα αρχίζει δειλά η ανάπτυξη ενός οικισμού έξω από τα τείχη, που διοικείται από συμβούλιο αποτελούμενο από προκρίτους και μεγαλοαστούς αλλά αναγνωρίστηκε αργότερα, πιθανόν μεταξύ 1209 και 1229.
Εν τω μεταξύ η ειρήνη στο Λανγκντόκ έχει αρχίσει να διαταράσσεται. Το 1208 δολοφονείται ο παπικός εκπρόσωπος (λεγάτος) Πιερ ντε Καστελνό (Pierre de Castelnau) και ο Πάπας Ιννοκέντιος Γ' βρίσκει την αφορμή που από καιρό αναζητούσε: Εξαπολύει σταυροφορία εναντίον της αίρεσης των Καθαρών, οι οποίοι κυριαρχούν πλέον σε ολόκληρη την περιοχή του Λανγκντόκ. Το 1209 οι άρχοντες του Βορρά, τους οποίους έχει επιστρατεύσει ο Πάπας υπό την ηγεσία του Σίμωνα του Μονφόρ, ξεσηκώνονται κατά του κόμητα της Τουλούζης Ραϊμόν του 6ου και των υποτελών του, ανάμεσα στους οποίους και ο ισχυρότατος Τρανκαβέλ, απαιτώντας να απαλλαγεί η περιοχή από την "αίρεση των Καθαρών". Ο κόμης της Τουλούζης υποτάσσεται και οι Σταυροφόροι καταλαμβάνουν το 1209 την Μπεζιέ, διαπράττοντας τη μεγάλη Σφαγή της Μπεζιέ, κατά την οποία θανατώθηκαν περίπου 20.000 κάτοικοί της. Ο Τρανκαβέλ αναγκάζεται να καταφύγει στο κάστρο της Καρκασσόν, όπου τον πολιορκούν οι παπικές δυνάμεις. Ύστερα από αντίσταση δεκατεσσάρων ημερών, ο υποκόμης αναγκάζεται να παραδοθεί, παραχωρώντας, σύμφωνα με βασιλική εντολή, τις κτήσεις του στον Σίμωνα του Μονφόρ. Ο υποκόμης αναγκάζεται να παραχωρήσει την κυριαρχία του στον κόμητα της Τουλούζης και ο Μονφόρ επεκτείνει τα δικαιώματά του και στον κόμητα της Τουλούζης. Μετά τον θάνατο του Μονφόρ ο γιος του Αμωρύ (Amaury), μη μπορώντας να κρατήσει όσα είχε επιτύχει ο πατέρας του, παραχωρεί τα δικαιώματά του στον βασιλέα της Γαλλίας, Λουδοβίκο τον Η'. Ο Ραϊμόνδος επωφελείται της ευκαιρίας και επανεγκαθιστά τον Τρανκαβέλ ως υποκόμητα, πράγμα που προκαλεί τη στρατιωτική επέμβαση του Γάλλου βασιλέα, ο οποίος καταλαμβάνει την πόλη το 1226. Ο Τρανκαβέλ γίνεται υποτελής του βασιλέα και η διένεξη τερματίζεται στις 12 Απριλίου 1229 με τη συνθήκη του Μω (Meaux-Paris), με την οποία ο Τρανκαβέλ δίνει ως σύζυγο τη μοναδική θυγατέρα του, Ζαν, στον αδελφό του βασιλέα, Αλφόνσο του Πουατιέ (Alphonse de Poitiers), στον οποίο περιέρχονται όλες οι κτήσεις του. Το ζευγάρι, όμως, δεν θα αποκτήσει απογόνους και ο κόμης της Τουλούζης επανακτά τα δικαιώματά του στην περιοχή. Με την υποστήριξη της τοπικής αριστοκρατίας και την υποστήριξη των κατοίκων των προαστίων της πόλης του Αγίου Μιχαήλ και Αγίου Βικέντίου, ο Τρανκαβέλ, που έχει απωλέσει την πατρική κληρονομιά του, πολιόρκησε το φρούριο, στις 17 Σεπτεμβρίου του 1240. Η πολιορκία διήρκεσε περίπου 25 ημέρες. Η αποτελεσματική άμυνα του Γκιγιώμ ντες Ορμ (Guillaume des Ormes), υποτελούς του βασιλικού στέμματος και η ενίσχυση με βασιλικά στρατεύματα αναγκάζουν τον Τρανκαβέλ να λύσει την πολιορκία στις 12 Οκτωβρίου. Η εγκαθίδρυση κυριαρχίας του γαλλικού Στέμματος είναι πλέον οριστική.
Οι διαμάχες αυτές οδήγησαν στην εξόντωση των Καθαρών στην περιοχή, με συνέπεια το κίνημά τους να σβήσει, και έδωσαν την ευκαιρία στο Στέμμα της Γαλλίας να προσαρτήσει μεγάλο μέρος του Λανγκντόκ.
Η βασιλική κυριαρχία
Οι διαμάχες μεταξύ των Τρανκαβέλ και του βασιλικού οίκου της Γαλλίας είχαν ως αποτέλεσμα την αλλαγή της φυσιογνωμίας της πόλης, καθώς οι κατασκευές που ακολούθησαν αποτυπώνουν πλέον τις αρχιτεκτονικές και καλλιτεχνικές τάσεις που επικρατούσαν και στην πρωτεύουσα. Οι εργασίες που άρχισαν το 1226 με την κατασκευή ενός ανακτόρου για τη διαμονή του βασιλικού εκπροσώπου (sénéchal), διακόπηκαν με την πολιορκία της πόλης το 1240. Συνεχίστηκαν με την κατασκευή δεύτερης γραμμής άμυνας, η οποία σχεδόν διπλασίασε το μήκος των αρχικών τειχών, τα οποία απέκτησαν 16 επιπλέον πύργους και η "μπαρμπακάν" (barbacane), όπως αποκαλείται σε παρόμοιες κατασκευές το εξωτερικό τείχος, κάλυψε 1.500 μέτρα επιπλέον. Ο διάδρομος μεταξύ των δύο τειχών είναι διευρυμένος, ώστε να παρέχει καλύτερες αμυντικές δυνατότητες. Με στόχο την προσαρμογή στις νέες τεχνικές του πυροβολικού, ανακαινίστηκαν τμήματα του παλαιού τείχους, αποκτώντας περισσότερες μαιανδρωτές κατασκευές, για την καλύτερη προάσπιση των τοξοτών. Καθώς η πολιορκία του 1240 μετέτρεψε σε ερείπια τα "προάστια" και μεγάλο μέρος της Μπαρμπικάν από την πλευρά του ποταμού Οντ, το 1242 άρχισαν εργασίες αποκατάστασης, ενώ τα προάστια του Αγίου Βικεντίου και Αγίου Μιχαήλ, των οποίων οι κάτοικοι είχαν υποστηρίξει τον Τρανκαβέλ, κατεδαφίστηκαν και οι κάτοικοί τους διαμοιράστηκαν σε άλλα σημεία της πόλης. Κατά τα τέλη του 13ου αιώνα η πόλη απέκτησε την οριστική της μορφή του μεσαιωνικού οχυρού. Μια τοπική επανάσταση, το 1262, ανάγκασε τον βασιλέα να εκτοπίσει τους περισσότερους από τους κατοίκους της. Τους επέτρεψε να εγκατασταθούν στην αντίπερα όχθη του ποταμού, ενώ η νέα πόλη, την οποία δημιούργησαν εκεί, απέκτησε τις δικές της οχυρώσεις το 1347.
Το απρόσβλητο των οχυρώσεων της πόλης είχε τέτοια φήμη, ώστε ποτέ δεν δέχθηκε επίθεση κατά τη διάρκεια του εκατονταετούς πολέμου, ακόμη και κατά τη διάρκεια των επιδρομών του Μαύρου Πρίγκηπα. Οι Ουγενότοι πραγματοποίησαν δύο αιφνιδιαστικές επιδρομές κατά της πόλης το 1575 και το 1585, αλλά αποκρούστηκαν και οι δύο σε πολύ σύντομο χρονικό διάστημα.
Μεταγενέστερα χρόνια
Κατά τον 16ο αιώνα, η "κάτω πόλη" γνωρίζει μεγάλη ανάπτυξη σε σχέση με την παλαιά, οχυρωμένη πόλη που σταδιακά χάνει τον στρατιωτικό της ρόλο. Το 1531 εμφανίζεται στην πόλη το προτεσταντικό κίνημα, αλλά όσοι προσχωρούν σε αυτό εκδιώκονται από την κάτω πόλη, η οποία οχυρώνεται καλύτερα, αποτελώντας "βάση" των καθολικών, οι οποίοι επιτίθενται κατά των χωριών που έχουν προσχωρήσει στον προτεσταντισμό, όπως τα Λιμού και Μπραμ (Bram). Ανάμεσα στην κάτω και την παλαιά πόλη αναπτύσσονται ανταγωνισμοί, οι οποίοι καταλήγουν στη μερική καταστροφή της κάτω πόλης. Το 1560 κατασφάζονται όλοι οι διαμαρτυρόμενοι κάτοικοι της Καρκασσόν. Στα πλαίσια της βασιλικής περιοδείας στη Γαλλία (1564-1566) την πόλη επισκέπτεται ο βασιλιάς Κάρολος ο Θ'.
Σταδιακά η "Σιτέ" χάνει τη σπουδαιότητά της, καθώς πολλές υπηρεσίες μεταφέρονται στην κάτω πόλη. Ωστόσο η Καρκασσόν ευημερεί χάρη στις πωλήσεις υφασμάτων που κατασκευάζονται σε αυτήν. Ο Κολμπέρ δημιουργεί, το 1667, την "υφασματοβιομηχανία" (κυρίως λινού) των αδελφών Σαπτ Manufacture de draps des Saptes, δίνοντας μεγάλη οικονομική ώθηση στην πόλη.
Η οικονομική ευημερία έχει ως συνέπεια την κατασκευή πολυτελών κατοικιών, την υδροδότηση της πόλης και τον φωτισμό των δρόμων της. Τα τείχη της παλιάς πόλης και οι πύλες της κάτω πόλης κατεδαφίστηκαν κατά τον δέκατο όγδοο αιώνα, ενώ η πύλη των Ιακωβίνων κατασκευάστηκε εκείνη την εποχή. Δυστυχώς, όμως, τα ποικίλα προβλήματα που ανέκυψαν οδήγησαν στην απώλεια του μονοπωλίου παραγωγής υφασμάτων. Κατά τη διάρκεια της Παλινόρθωσης ο κλάδος της κατασκευής υφασμάτων μηχανοποιείται, οι μισθοί θα πέσουν και οι περισσότερες υφάντρες θα χάσουν τη δουλειά τους.
Κατά τη διάρκεια του "παλαιού καθεστώτος" (Ancien Regime) η πόλη μετατράπηκε σε οπλοστάσιο και αποθήκη εφοδίων και παρέμεινε σε αυτή τη μορφή και κατά τη διάρκεια της Γαλλικής Επανάστασης. Παράλληλα, ο υφαντουργικός κλάδος, θέλοντας να ανταγωνιστεί τον αντίστοιχο αγγλικό, μειώνει τις τιμές των προϊόντων του και παράλληλα τους μισθούς των εργαζομένων. Υπό το καθεστώς στρατιωτικού φρουρίου παρέμεινε ως το 1804, οπότε και διαγράφηκε από τον σχετικό κατάλογο, για να επανέλθει το 1820 ως φρούριο δευτέρου βαθμού. Οι συνέπειες υπήρξαν καταστροφικές: Σε μικρό χρονικό διάστημα θεωρήθηκε ως πηγή προμήθειας κατεργασμένων λίθων και οι οχυρώσεις της άρχισαν να απογυμνώνονται. Διασώθηκαν χάρη στην επέμβαση του - προερχόμενου από την πόλη - Ζαν Πιερ Κρος-Μερεβιέιγ (Jean-Pierre Cros-Mayrevieille), ιστορικού και δημοσιογράφου, ο οποίος το 1850 κατάφερε να επιτύχει την έκδοση ενός διατάγματος που απαγόρευε τη διάλυση των οχυρώσεων και την αποκομιδή λίθων από αυτές, ενώ πέτυχε και την αποκατάστασή τους. Σήμερα στην πόλη υπάρχει άγαλμά του και κεντρικός της δρόμος φέρει το όνομά του. Ο Εζέν Εμμανυέλ Βιολλέ λε Ντυκ (Eugene-Emmanuel Viollet-Ie-Duc), ο οποίος είχε επιφορτιστεί ήδη από το 1846 να εκπονήσει σχετική μελέτη, ανέλαβε τις εργασίες αποκατάστασης το 1852 και τις συνέχισε ως το 1879, οπότε και απεβίωσε. Οι εργασίες του οδήγησαν στην αποκατάσταση σχεδόν του συνόλου των εσωτερικών οχυρώσεων καθώς και ορισμένων από τους πύργους των εξωτερικών.
20ός αιώνας
Ο 20ός αιώνας βρίσκει την Καρκασσόν σχεδόν εξ ολοκλήρου αποκαταστημένη: Η πόλη είναι ένα από τα λίγα δείγματα ευρωπαϊκής μεσαιωνικής οχυρωμένης πόλης που έχουν διασωθεί στην κατάσταση που βρισκόταν κατά τον 13ο αιώνα. Στο μικρό ανοικτό μεσαιωνικό θέατρο που έχει αποκατασταθεί παίζονται θεατρικά και μουσικά έργα της εποχής, ενώ με την έλευση του κινηματογράφου οι οχυρώσεις και οι πύργοι της αποτελούν ιδανικό ντεκόρ για τους σκηνοθέτες.
Το 1907 οι αμπελουργοί της Καρκασσόν συντάσσονται και συμμετέχουν στον ξεσηκωμό των οινοπαραγωγών του Λανγκντόκ, οι οποίοι επιδιώκουν να δώσουν ευρεία δημοσιότητα στα προβλήματα της αμπελοκαλλιέργειας και της οινοπαραγωγής, που αποτελούσε ως τότε την κύρια ενασχόληση των κατοίκων: Οι επαναλαμβανόμενες απάτες ορισμένων παραγωγών, η υπερπαραγωγή, η επιδημία ωιδίου και ο έντονος ανταγωνισμός τελικά προκαλούν την κρατική παρέμβαση και το κράτος αναγκάζεται να θεσπίσει κανονισμούς για την παραγωγή ποιοτικού κρασιού. Η ένταξη, ωστόσο, των οινοπαραγωγών της πόλης θα καθυστερήσει επί έναν ακόμη αιώνα: Η ένταξη στη γενική ομοσπονδία οινοπαραγωγών του Midi (Confédération générale de vignerons du Midi (CGV)) θα πραγματοποιηθεί τον Σεπτέμβριο του 2007.
Ειρηναίος Μπούλοβιτς
Ο Ειρηναίος (κατά κόσμον Μίρκο Μπούλοβιτς, Мирко Буловић, λατινική γραφή: Mirko Bulović, γεννημένος στις 11 Φεβρουαρίου 1947), είναι Σέρβος Ορθόδοξος κληρικός, καθηγητής Θεολογίας και επίσκοπος Μπάτσκας. Μιλά ελληνικά, ιταλικά, γερμανικά, ρωσικά και γαλλικά.
Καρκασσόν
20ός αιώνας
Το 1944 η πόλη, που ως τότε βρισκόταν υπό το καθεστώς της Κυβέρνησης του Βισύ καταλαμβάνεται από τα γερμανικά στρατεύματα, που χρησιμοποιούν το ανάκτορο του κόμητα ως αποθήκη πυρομαχικών και εκρηκτικών, ενώ οι κάτοικοι εκδιώκονται από την πόλη. Ο ποιητής Ζοέ Μπουσκέ (Joë Bousquet), διοικητής της Λεγεώνος της Τιμής, απευθύνει επιστολή στις αρχές και απαιτεί την απελευθέρωση της Καρκασσόν, η οποία "θεωρείται από όλες τις χώρες ως έργο τέχνης που πρέπει να γίνεται από όλους σεβαστό". Ο Μπουσκέ φυσικά δεν εισακούεται και η πόλη απελευθερώνεται στις 17 Αυγούστου 1944 από τους Συμμάχους.
Ειρηναίος Μπούλοβιτς
Βιογραφία
Γεννήθηκε το 1947 στο Στάνισιτς κοντά στο Σόμπορ της Σερβίας (τότε μέρος ΣΟΔ Γιουγκοσλαβίας). Το 1969 έλαβε το μοναχικό σχήμα από τον μέντορά του Άγιο Ιουστίνο Πόποβιτς, λαμβάνοντας το μοναστικό όνομα του Ειρηναίου του εκ Σμύρνης, (επισκόπου Λουγδούνου). Το 1969, ο Παύλος, τότε επίσκοπος Ράσκας και Πριζρένης (αργότερα Σέρβος Πατριάρχης) χειροτόνησε τον Ειρηναίο διάκονο και αργότερα πρεσβύτερο. Το 1969 αποφοίτησε από τη Θεολογική Σχολή του Πανεπιστημίου του Βελιγραδίου. Για δύο χρόνια (1969-1970) έζησε στη Μονή Οστρόγκ, όπου ήταν δάσκαλος στο μοναστικό σχολείο. Το 1970 και για τα επόμενα δέκα χρόνια μετέβη στην Ελλάδα όπου ολοκλήρωσε τις μεταπτυχιακές σπουδές του στη Θεολογική Σχολή Αθηνών του Εθνικού και Καποδιστριακού Πανεπιστημίου, από όπου και απέκτησε το Διδακτορικό δίπλωμα της Θεολογίας τον Ιούνιο του 1980. Το 1981, διορίστηκε καθηγητής Ερμηνείας της Καινής Διαθήκης και της ελληνικής γλώσσας στη Θεολογική Σχολή του Βελιγραδίου, μια θέση που κατείχε ως το 2014.
Καρκασσόν
20ός αιώνας
Το 1997 η πόλη αποκτά τον χαρακτηρισμό του μνημείου Παγκόσμιας κληρονομιάς από την UNESCO: Σύμφωνα με το σκεπτικό της κριτικής επιτροπής, εκτός του γεγονότος ότι πληροί τα κριτήρια (II) και (V), η πόλη της Καρκασσόν αποτελεί εξαίρετο παράδειγμα μεσαιωνικής οχυρωμένης πόλης, της οποίας οι οχυρώσεις κατασκευάστηκαν επάνω σε τείχη της ύστατης αρχαιότητας, ενώ η αναπαλαίωση που έκανε ο Βιολλέ-λε-Ντυκ είχε βαθιά επίδραση στις επακόλουθες πρακτικές για αποκαταστάσεις και συντηρήσεις παρόμοιων μνημείων.
Ειρηναίος Μπούλοβιτς
Βιογραφία
Το 1989 εξελέγη από την Ιερά Σύνοδο της Σερβικής Ορθόδοξης Εκκλησίας Επίσκοπος της Μοράβιτσα, και το 1990 εξελέγη Επίσκοπος της Μπάτσκα. Η ενθρόνιση του έγινε στον Καθεδρικό Ναό Αγίου Γεωργίου στο Νόβι Σαντ στις 24 Δεκεμβρίου 1990.
Καρκασσόν
Οικονομία
Ως τον 19ο αιώνα η πόλη βάσιζε την οικονομία της στην παραγωγή υφασμάτων κάθε τύπου. Σήμερα η οικονομία της βασίζεται στον τουρισμό, που της εξασφαλίζουν η πλούσια ιστορία της και η άψογα διατηρημένη παλαιά πόλη, και στον τριτογενή τομέα του εμπορίου και της παροχής υπηρεσιών.
Ειρηναίος Μπούλοβιτς
Βιογραφία
Διετέλεσε εκπρόσωπος της Σερβικής Ορθόδοξης Εκκλησίας για πολλά χρόνια. Από το 2011 έως το 2014 υπηρέτησε ως τοποτηρητής της νεοσύστατης Επισκοπής Αυστρίας-Ελβετίας. Υπήρξε μέλος της Ιεράς Συνόδου Επισκόπων σε πολλές περιπτώσεις. Είναι μέλος της Ορθόδοξης Επιτροπής Διαλόγου με τη Ρωμαιοκαθολική Εκκλησία και της Ορθόδοξης Επιτροπής Διαλόγου με τους Λουθηρανούς. Είναι επίσης μέλος της Ένωσης Συγγραφέων Σερβίας.
Καρκασσόν
Οικονομία
Ο βιομηχανικός τομέας είναι αδύναμος, λείπουν ολοσχερώς οι βαριές βιομηχανίες και η διοίκηση της πόλης προσπαθεί να προσελκύσει για εγκατάσταση νέων βιομηχανικών μονάδων. Υπάρχουν ορισμένες βιομηχανίες του αγροβιομηχανικού τομέα, όπως η Boncolac-Pilpa (παραγωγή παγωτών) και η βιομηχανία εμφιάλωσης UCCOAR, ενώ ο συνεταιρισμός παραγωγών της περιοχής του Οκ (Oc) έχει δημιουργήσει τη μονάδα Aude Coop.
Ειρηναίος Μπούλοβιτς
Βιογραφία
Τον Φεβρουάριο του 2021 διαγνώσθηκε θετικός σε κορωνοϊό και νόσησε από COVID-19. Εκτιμάται ότι προσβλήθηκε από τον ιό SARS-CoV-2 κατά την διαδικασία εκλογής του Πατριάρχη των Σέρβων Πορφυρίου και ως εκ τούτου δεν παρέστη στην τελετή ενθρόνισής του.
Καρκασσόν
Οικονομία
Αν και μικρό ποσοστό του πληθυσμού ασχολείται με τη γεωργία (λιγότερο από το 2%) στην περιοχή παράγονται ακόμη ορισμένα κρασιά με ονομασία προέλευσης και δημητριακά.
Ειρηναίος Μπούλοβιτς
Διαχριστιανικές επαφές
Ως επίσκοπος Μπάτσκας ο Ειρηναίος μετέβη δυο φορές στο Βατικανό, το 1993 και το 2003 και επισκέφθηκε τον Πάπα Ιωάννη Παύλο Β’. Η επίσκεψη αυτή έγινε χωρίς την προηγούμενη γνώμη και γνώση της Ιεραρχίας της Σερβικής Εκκλησίας. Ως φίλος της Καθολικής Εκκλησίας από τα πρώτα χρόνια του ως αρχιμανδρίτης και καθηγητής και μετέπειτα ως επίσκοπος έχει συναντηθεί και συνομιλίσει οκτώ φορές με διάφορους πάπες: τον Πάπα Παύλο ΣΤ', τον Πάπα Ιωάννη Παύλο Β’, τον Πάπα Βενέδικτο ΙΣΤ' και τον Πάπα Φραγκίσκο.
Καρκασσόν
Συγκοινωνίες
Οδικά η πόλη συνδέεται με την υπόλοιπη χώρα μέσω του αυτοκινητοδρόμου Α61 που φέρει το προσωνύμιο "Autoroute des deux Mers" (αυτοκινητόδρομος των δύο θαλασσών). Διαθέτει σιδηροδρομική σύνδεση με καθημερινά δρομολόγια προς Παρίσι, Μπορντώ και Νίκαια. Διαθέτει, επίσης, το αεροδρόμιο "Salvaza", το οποίο τη συνδέει με το Λονδίνο και τις Βρυξέλλες κυρίως με αεροσκάφη της εταιρείας Ryanair, ενώ η γραμμή Καρκασσόν - Παρίσι δεν εκτελείται πλέον. Ο υδάτινος δρόμος της είναι το Κανάλι του Midi, που συνδέει τη Μεσόγειο με τον Ατλαντικό.
Αξιοθέατα
Ολόκληρη η μεσαιωνική πόλη και τα τείχη της, μήκους τριών περίπου χιλιομέτρων, αποτελεί αξιοθέατο: Η παλαιά πόλη έχει αναπαλαιωθεί εκπληκτικά και ο επισκέπτης μπορεί να αισθανθεί το κλίμα της μεσαιωνικής πόλης, καθώς μάλιστα ακόμη και σήμερα διαθέτει περίπου 60 μόνιμους κατοίκους. Όλα της τα σημεία είναι πλήρως επισκέψιμα χωρίς αντίτιμο εισόδου και καθ' όλη τη διάρκεια του έτους.
Ειρηναίος Μπούλοβιτς
Κριτική
Τα σερβικά Μ.Μ.Ε λίγες μέρες πριν την σύγκληση της Αγίας και Μεγάλης Συνόδου έκαναν λόγο για απόπειρα πραξικοπήματος στην Εκκλησία, δημοσιεύοντας πληροφορίες σύμφωνα με τις οποίες ο Μπάτσκας Ειρηναίος προσπάθησε να εμποδίσει τη συμμετοχή της Εκκλησίας της Σερβίας στην Σύνοδο προκειμένου να ικανοποιήσει το Πατριαρχείο Μόσχας. Δημοσιεύσεις των σερβικών ΜΜΜΕ κάνουν μνεία επιστολής του αρχιεπισκόπου Αχρίδος Ιωάννη προς τον τότε Πατριάρχη Σερβίας Ειρηναίο με την οποία καταγγέλλει τον μητροπολίτη Μπάτσκας για προσπάθεια εκκλησιαστικού πραξικοπήματος.
Καρκασσόν
Εξωτερικοί σύνδεσμοι
Κατηγορία:Πόλεις του Λανγκντόκ-Ρουσιγιόν Κατηγορία:Μνημεία Παγκόσμιας Κληρονομιάς στη Γαλλία Κατηγορία:Οχυρωμένες πόλεις
Ειρηναίος Μπούλοβιτς
Εξωτερικοί σύνδεσμοι
Κατηγορία:Σέρβοι συγγραφείς
Εκκολπωματική νόσος
thumb|Κολονοσκόπηση που δείχνει εκκολπωμάτωση Εκκολπωματική νόσος ή εκκολπωμάτωση ονομάζεται η ύπαρξη εκκολπωμάτων στο παχύ έντερο.
Παθογένεια
Τα εκκολπώματα δημιουργούνται κυρίως στα σημεία όπου αιμοφόρα αγγεία εισέρχονται στο εντερικό τοίχωμα, επειδή εκείνες οι περιοχές του εντέρου είναι πιο ευένδοτες. Μία αυξημένη ενδοαυλική πίεση του εντέρου μπορεί να προκαλέσει πρόπτωση του βλεννογόνου σε αυτά τα σημεία σχηματίζοντας εκκολπώματα. Τα εκκολπώματα του παχέος εντέρου είναι συνήθως ψευδοεκκολπώματα επειδή αποτελούνται μόνο από τον βλεννογόνο και υποβλεννογόνιο χιτώνα, και όχι τον μυϊκό χιτώνα.
Παραπομπές
Κατηγορία:Παθήσεις του εντέρου Κατηγορία:Παθήσεις που διαγιγνώσκονται με εξέταση κοπράνων
Εουλμάς σακίν σουμί
Πηγές
J. A. Brinkman (1982). "Babylonia, c. 1000 – 748 B.C.". In John Boardman, I. E. S. Edwards, N. G. L. Hammond, E. Sollberger. The Cambridge Ancient History (Volume 3, Part 1). Cambridge University Press. pp. 296–297
Κατηγορία:Βασιλείς της Βαβυλώνας Κατηγορία:Βασιλείς του Σύμπαντος
Επανάσταση του Φεβρουαρίου
Η Επανάσταση του Φεβρουαρίου σηματοδότησε την απαρχή της Ρωσικής Επανάστασης του 1917. Προκάλεσε σε διάστημα ολίγων ημερών την παραίτηση του Αυτοκράτορα Νικολάου Β΄, το τέλος της Ρωσικής Αυτοκρατορίας και της δυναστείας των Ρομανόφ.
Μία προσωρινή κυβέρνηση της οποίας αρχικώς ηγείτο ο Γκεόργκι Λβοβ αντικατέστησε το τσαρικό καθεστώς, ενώ στη συνέχεια ο Αλεξάντρ Κερένσκι αντικατέστησε τον Πρίγκιπα Λβοβ μετά τις Ημέρες του Ιουλίου του 1917. Η Προσωρινή Κυβέρνηση ήταν μια συμμαχία μεταξύ φιλελευθέρων και σοσιαλιστών που ήθελαν πολιτική μεταρρύθμιση. Εγκατέστησαν μια δημοκρατικά εκλεγμένη εκτελεστική και συντακτική συνέλευση. Την ίδια στιγμή, σοσιαλιστές - επίσης - σχημάτιζαν το Σοβιέτ της Πετρούπολης, το οποίο κυβερνούσε μαζί με την Προσωρινή Κυβέρνηση, μια διευθέτηση που ονομάστηκε Δυαδική Εξουσία.
Η Επανάσταση του Φεβρουαρίου, η οποία έλαβε χώρα από τις 23 Φεβρουαρίου 1917 έως τις 28 Φεβρουαρίου 1917, ξέσπασε ξαφνικά και κατόπιν αυτοσχεδιασμού. Οι εντάσεις οι οποίες είχαν πολλαπλασιαστεί μετατράπηκαν σε εξέγερση, της οποίας το επίκεντρο ήταν το Πέτρογκραντ. Στη διάρκεια του ιδίου έτους, η Οκτωβριανή Επανάσταση οδήγησε στην εξουσία τους Μπολσεβίκους και κατέληξε στη συνέχεια στην ίδρυση της Ένωσης Σοβιετικών Σοσιαλιστικών Δημοκρατιών.
Οι αιτίες
Μια σειρά παράγοντες συνέβαλαν στην πτώση της Αυτοκρατορικής κυβέρνησης την άνοιξη του 1917, τόσο βραχυπρόθεσμοι όσο και μακροπρόθεσμοι. Διάφοροι ιστορικοί δίνουν διαφορετική βαρύτητα στον καθένα: οι φιλελεύθεροι ιστορικοί υπογραμμίζουν την αναταραχή που δημιουργήθηκε από τον πόλεμο, ενώ οι Μαρξιστές έθεσαν την έμφασή τους στο αναπόφευκτο της αλλαγής.
"Η επανάσταση του Φεβρουαρίου 1917… δημιουργήθηκε στην προπολεμική πολιτική και οικονομική αστάθεια, την τεχνολογική καθυστέρηση και τις θεμελιώδεις κοινωνικές διαιρέσεις, συνδυασμένα με την κατάφωρη κακοδιαχείριση της πολεμικής προσπάθειας, τις συνεχείς στρατιωτικές ήττες, την εγχώρια οικονομική παράλυση και τα εξωφρενικά σκάνδαλα γύρω από τη μοναρχία".
Μακροπρόθεσμα αίτια
Παρά την εμφάνισή της στο αποκορύφωμα του Α΄ Παγκοσμίου Πολέμου, οι ρίζες της Φεβρουαριανής Επανάστασης χρονολογούνται πολύ πιο πίσω. Η σημαντικότερη ανάμεσά τους ήταν η αποτυχία της Αυτοκρατορικής Ρωσίας, σε όλο τον 19ο και τις αρχές του 20ου αιώνα, να εκσυγχρονίσει τις απαρχαιωμένες κοινωνικές, οικονομικές και πολιτικές δομές της, ενώ διαφύλαττε τη σταθερότητα της πανταχού παρούσας αφοσίωσης σε έναν αυταρχικό μονάρχη. Όπως γράφει ο ιστορικός Ρίτσαρντ Πάιπς, “η αντίθεση του καπιταλισμού και της απολυταρχίας ήρθε στο μυαλό όλων όσων σκέφτηκαν το θέμα”.
Το πρώτο σημαντικό γεγονός της Ρωσικής Επανάστασης ήταν η Φεβρουαριανή Επανάσταση, η οποία ήταν ένα χαοτικό γεγονός, που προκλήθηκε από την κορύφωση της πάνω από έναν αιώνα πολιτικής και στρατιωτικής δυσφορίας. Οι αιτίες αυτής της δυσφορίας των απλών ανθρώπων έναντι του Τσάρου και των αριστοκρατών γαιοκτημόνων είναι πάρα πολλές και περίπλοκες για να τις συνοψίσουμε με τάξη, αλλά οι βασικοί παράγοντες για να εξετάσουμε ήταν η συνεχιζόμενη δυσαρέσκεια στη βάναυση μεταχείριση των αγροτών από τους πατρίκιους, η χαμηλή ποιότητα των συνθηκών εργασίας που βίωναν οι εργάτες της πόλης στη νεοσύστατη βιομηχανική οικονομία και η αυξανόμενη αίσθηση πολιτικής και κοινωνικής συνείδησης των χαμηλότερων βαθμίδων γενικά (οι δημοκρατικές ιδέες έφθαναν στη Ρωσία από τη Δύση και διδάσκονταν από πολιτικούς ακτιβιστές). Η δυσαρέσκεια των προλεταρίων συνδυαζόταν επιπρόσθετα με τις ελλείψεις τροφίμων και τις στρατιωτικές αποτυχίες. Το 1905 η Ρωσία βίωσε ταπεινωτικές ήττες στον πόλεμο με την Ιαπωνία, και στη συνέχεια τη Ματωμένη Κυριακή και την Επανάσταση του 1905, τα Τσαρικά στρατεύματα πυροβόλησαν πάνω στο ειρηνικό, άοπλο πλήθος – διαχωρίζοντας παραπέρα τον Νικόλαο Β΄ από τον λαό του. Ακολούθησαν εκτεταμένες απεργίες, ταραχές και η περίφημη ανταρσία στο θωρηκτό Ποτέμκιν.
Οι συνθήκες αυτές οδήγησαν σε μεγάλη κινητοποίηση μέσα στις νεαρές εργαζόμενες και επαγγελματικές τάξεις. Η ένταση αυτή στη συνέχεια ξέσπασε σαν γενική εξέγερση με την Επανάσταση του 1905, και πάλι κάτω από την ένταση του ολοκληρωτικού πολέμου το 1917, αλλά τη φορά αυτή με διαρκείς συνέπειες.
Βραχυπρόθεσμα αίτια
200px|μικρογραφία|αριστερά|Τραυματίες Ρώσοι στρατιώτες επιστρέφουν από το μέτωπο Η επανάσταση προκλήθηκε όχι μόνο από τις Ρωσικές στρατιωτικές αποτυχίες κατά τον Α΄ Παγκόσμιο Πόλεμο, αλλά επίσης και από τη λαϊκή δυσαρέσκεια για τον τρόπο που κυβερνιόταν η χώρα στο Εσωτερικό Μέτωπο. Οι οικονομικές προκλήσεις που αντιμετώπιζε η Ρωσία διεξάγοντας έναν ολοκληρωτικό πόλεμο συνέβαλαν επίσης.
Τον Αύγουστο του 1914 όλες οι τάξεις στήριξαν και σχεδόν όλοι οι βουλευτές ψήφισαν υπέρ του πολέμου. Η κήρυξη του πολέμου συνοδεύτηκε από ένα κύμα εθνικοφροσύνης και επιδεικτικού πατριωτισμού, που χρησίμευσε για να επιφέρει ένα προσωρινό μορατόριουμ στην εσωτερική διαμάχη. Ο στρατός πέτυχε κάποιες πρόωρες νίκες (όπως στη Γαλικία το 1915 και με την Επίθεση Μπρουσίλοφ το 1916) αλλά επίσης υπέστη μεγάλες ήττες, κυρίως στο  Τάνενμπεργκ τον Αύγουστο 1914, τη Χειμερινή, δεύτερη, Μάχη στις Λίμνες της Μαζουρίας [Πολωνία] τον Φεβρουάριο 1915 και την απώλεια της Ρωσικής Πολωνίας κατά τη διάρκεια της Μεγάλης Υποχώρησης από τον Μάιο ως τον Αύγουστο του 1915. Σχεδόν έξι εκατομμύρια θύματα – νεκροί, τραυματίες και αγνοούμενοι – είχαν συσσωρευτεί έως τον Ιανουάριο του 1917. Οι ανταρσίες εμφανίζονταν πιο συχνά (οι περισσότερες λόγω της εύκολης κούρασης από τον πόλεμο), το ηθικό ήταν στο χαμηλότερό του επίπεδο, και οι (πρόσφατα κληθέντες) αξιωματικοί και διοικητές ήταν μερικές φορές πολύ ανίκανοι. Όπως όλοι οι μεγάλοι στρατοί, οι ένοπλες δυνάμεις της Ρωσίας έπασχαν από ανεπαρκείς προμήθειες. Το προεπαναστατικό ποσοστό λιποταξίας έφτανε περίπου τις 34.000 τον μήνα. Εν τω μεταξύ, η εν καιρώ πολέμου συμμαχία βιομηχανίας, Δούμας και Stavka (Ανωτάτη Στρατιωτική Διοίκηση) άρχισε να λειτουργεί έξω από τον έλεγχο του Τσάρου.
Σε μια προσπάθεια να ανεβάσει το ηθικό και να αποκαταστήσει τη φήμη του σαν αδύναμου ηγέτη, ο Νικόλαος Β΄ ανακοίνωσε το καλοκαίρι του 1915 ότι θα γίνει ο νέος Αρχιστράτηγος, σε πείσμα της σχεδόν καθολικής συμβουλής για το αντίθετο. Το αποτέλεσμα ήταν καταστροφικό για τρεις λόγους. Κατά πρώτον συνέδεσε τη μοναρχία με τον αντιλαϊκό πόλεμο· δεύτερον, αποδείχτηκε στους άνδρες της πρώτης γραμμής του μετώπου ότι ο Νικόλαος ήταν χαμηλής ποιότητας ηγέτης, εξοργίζοντας συχνά τους διοικητές του με τις παρεμβάσεις του· και τρίτον, ενόσω ήταν στο μέτωπο, δεν ήταν διαθέσιμος για να κυβερνήσει. Άφησε τα ηνία της εξουσίας στη σύζυγό του, τη Γερμανίδα Τσαρίνα Αλεξάνδρα, η οποία δεν ήταν δημοφιλής και την κατηγορούσαν ότι είναι κατάσκοπος και υποχείριο του εμπίστου της Γκριγκόρι Ρασπούτιν, τον ίδιο τόσο αντιδημοφιλή που δολοφονήθηκε από μέλη της αριστοκρατίας τον Δεκέμβριο 1916. Η Τσαρίνα αποδείχτηκε αναποτελεσματική κυβερνήτης σε καιρό πολέμου, ανακοινώνοντας τη γρήγορη διαδοχή διαφόρων Πρωθυπουργών, και εξαγριώνοντας τη Δούμα. Η έλλειψη ισχυρής ηγεσίας απεικονίζεται σε ένα τηλεγράφημα από τον Οκτωβριστή πολιτικό Μιχαήλ Ροντζιάνκο προς τον Τσάρο στις 11 Μαρτίου (26 Φεβρουαρίου) 1917, στο οποίο ο Ροντζιάνκο παρακάλεσε για έναν υπουργό με την “εμπιστοσύνη της χώρας”, να τοποθετηθεί αμέσως. Η καθυστέρηση, έγραψε, θα είναι “ισοδύναμη με θάνατο”. Στο εσωτερικό μέτωπο, η πείνα διαφαινόταν και τα εμπορεύματα γίνονταν σπάνια σαν αποτέλεσμα των προβλημάτων του υπερ-επιμηκυμένου σιδηροδρομικού δικτύου. Εντωμεταξύ, ήρθαν κατά εκατομμύρια πρόσφυγες από τις Γερμανοκρατούμενες περιοχές της Ρωσίας. Η Ρωσική οικονομία, η οποία μόλις είχε δει έναν από τους υψηλότερους ρυθμούς ανάπτυξης στην Ευρώπη, ήταν αποκλεισμένη από τις αγορές της ηπείρου λόγω του πολέμου. Αν και η βιομηχανία δεν κατέρρευσε, ήταν σε μεγάλη πίεση και όταν ο πληθωρισμός ανέβηκε στα ύψη, οι μισθοί δεν μπορούσαν να συγκρατηθούν. Η Δούμα (Κάτω Βουλή), αποτελούμενη από φιλελεύθερους βουλευτές, προειδοποίησε τον Τσάρο Νικόλαο Β΄ για τον επικείμενο κίνδυνο και τον συμβούλευσε να σχηματίσει νέα συνταγματική κυβέρνηση, όπως αυτήν που είχε διαλύσει μετά από κάποιες βραχυπρόθεσμες προσπάθειες στον απόηχο της  Επανάστασης του 1905. Ο Τσάρος αγνόησε τη συμβουλή της Δούμας. Ο Ιστορικός Έντουαρντ Άκτον ισχυρίζεται ότι “με το να αρνείται με πείσμα να φτάσει σε οποιοδήποτε modus vivendi με το Προοδευτικό Μπλοκ της Δούμας… ο Νικόλαος υπονόμευσε την αφοσίωση ακόμη και των πιο κοντά στον θρόνο [και] άνοιξε αγεφύρωτο ρήγμα μεταξύ του ιδίου και της κοινής γνώμης”. Εν ολίγοις, ο Τσάρος δεν είχε πια τη στήριξη του στρατού, της αριστοκρατίας ή της Δούμας (συλλογικά οι ελίτ), την ίδια στιγμή που η νομιμότητα της μοναρχίας για τον Ρωσικό λαό ήταν σε χαμηλό επίπεδο. Το αποτέλεσμα ήταν επανάσταση.
Διαμαρτυρίες
μικρογραφία|δεξιά|Εργάτριες του εργοστασίου Πουτίλοφ διαμαρτυρόμενες στους δρόμους Η πρώτη μεγάλη διαμαρτυρία της Φεβρουαριανής Επανάστασης συνέβη στις 7 Μαρτίου (22 Φεβρουαρίου, παλαιό ημερολόγιο) όταν οι εργάτες του εργοστασίου Πουτίλοφ (λεγόταν επίσης Εργοστάσιο Κίροφ), η μεγαλύτερη βιομηχανική μονάδα της Πετρούπολης, ανακοίνωσαν απεργία για να διαδηλώσουν κατά της κυβέρνησης. Μέχρι το 1917, η πλειοψηφία των Ρώσων είχε χάσει την πίστη του στο Τσαρικό καθεστώς. Η διαφθορά της Κυβέρνησης ήταν ανεξέλεγκτη, και ο Τσάρος Νικόλαος Β΄ είχε αγνοήσει συχνά τις Δούμες. Χιλιάδες εργάτες πλημμύρισαν τους δρόμους της Πετρούπολης για να δείξουν τη δυσαρέσκειά τους.
Ο Τσάρος ανέλαβε δράση για να αντιμετωπίσει τις ταραχές στις 10 Μαρτίου (25 Φεβρουαρίου) τηλεγραφώντας στον διοικητή της φρουράς Στρατηγό Καμπάλοφ να διαλύσει τα πλήθη με πυρά τυφεκιοφόρων. Τουλάχιστον 180.000 στρατιώτες ήταν διαθέσιμοι στην πρωτεύουσα, αλλά οι περισσότεροι ήταν είτε μερικώς εκπαιδευμένοι νεοσύλλεκτοι είτε ηλικιωμένοι έφεδροι εργάτες από την περιοχή της Πετρούπολης που ανακλήθηκαν στην υπηρεσία. Υπήρχε σοβαρή έλλειψη αξιωματικών στα τάγματα των εφέδρων της Αυτοκρατορικής Φρουράς, τα οποία αποτελούσαν το μεγαλύτερο μέρος της φρουράς της Πετρούπολης, και το ηθικό και η πειθαρχία αυτών των μονάδων ήταν χαμηλά. Ο Ιστορικός Ίαν Μπέκετ έχει την άποψη ότι περίπου 12.000 από αυτούς τους στρατιώτες θα μπορούσαν να θεωρηθούν έμπιστοι, αλλά ακόμη κι αυτοί αποδείχθηκαν απρόθυμοι να πυροβολήσουν κατά των διαδηλωτών, πέραν της συμπόνιας και λόγω του ότι στα πλήθη ήταν τόσες πολλές γυναίκες. Κυκλοφόρησαν φήμες ότι η αστυνομία είχε οπλιστεί με πολυβόλα και ήταν τοποθετημένη στα ανώτερα πατώματα των κτιρίων σε όλη την πόλη. Αν και χωρίς εμφανή βάση, οι αναφορές αυτές είχαν αποτέλεσμα τις επιθέσεις σε μεμονωμένους αστυνομικούς σε όλη την πόλη. Εντωμεταξύ, εμφανίστηκαν περιστατικά ανταρσίας μέσα στους στρατιώτες. Αυτός ήταν ο λόγος που, στις 11 Μαρτίου (26 Φεβρουαρίου), όταν ο Τσάρος διέταξε τον στρατό να καταστείλει την εξέγερση με τη βία, οι στρατιώτες άρχισαν να στασιάζουν και να ενώνονται με τους διαδηλωτές. Το πρωί της 12ης Μαρτίου (27 Φεβρουαρίου), στασιαστές στρατιώτες του τέταρτου λόχου του εφεδρικού συντάγματος Παβλόφσκι αρνήθηκαν να προελάσουν όταν διατάχθηκαν, πυροβόλησαν κατά του διοικητή και ενώθηκαν με τους διαδηλωτές στους δρόμους. Άλλα συντάγματα γρήγορα πήραν μέρος στην ανταρσία, με αποτέλεσμα την καταδίωξη των αστυνομικών και τη συγκέντρωση 40.000 τυφεκίων, τα οποία ήταν διασκορπισμένα ανάμεσα στους εργάτες.
Επιστροφή του Τσάρου και παραίτηση
μικρογραφία|δεξιά|Συνάντηση με Γερμανούς στη "Γη του Κανενός" μικρογραφία|δεξιά|Συνάντηση στο Ρωσικό συρματόπλεγμα Ο Τσάρος είχε επιστρέψει στη βάση του στην πρώτη γραμμή, στη Στάβκα, στις 7 Μαρτίου (22 Φεβρουαρίου). Αφού ξέσπασε η βία, εν τούτοις, ο Μιχαήλ Ροντζιάνκο, Πρόεδρος της Δούμας, έστειλε στον Τσάρο μια έκθεση για το χάος με τηλεγράφημα (η ακριβής διατύπωση και μεταφράσεις διαφέρουν, αλλά κάθε μια διατηρεί παρόμοια λογική ):
"Η κατάσταση είναι σοβαρή. Η πρωτεύουσα είναι σε κατάσταση αναρχίας. Η Κυβέρνηση έχει παραλύσει. Οι Μεταφορές και ο εφοδιασμός με τρόφιμα και καύσιμα έχει πλήρως διακοπεί. Η γενική δυσαρέσκεια αυξάνεται… Δεν πρέπει να υπάρξει καθυστέρηση. Κάθε αναβολή ισοδυναμεί με θάνατο".
-Το πρώτο τηλεγράφημα του Ροντζιάνκο στον Τσάρο, 11 Μαρτίου (26 Φεβρουαρίου) 1917.
Η αντίδραση του Νικόλαου στις 12 Μαρτίου (27 Φεβρουαρίου), ίσως βασισμένη σε προηγούμενη επιστολή της Αυτοκράτειρας προς αυτόν ότι η ανησυχία για την Πετρούπολη ήταν υπερβολική αντίδραση, ήταν εκνευρισμός ότι “πάλι, αυτός ο χοντρός Ροντζιάνκο μου έγραψε πολλές ανοησίες, στις οποίες απαξιώ ακόμη και να απαντήσω”. Εντωμεταξύ, τα γεγονότα εκτυλίσσονταν στην Πετρούπολη. Το μεγαλύτερο μέρος της φρουράς στασίασε, αρχίζοντας με τους Σωματοφύλακες του Συντάγματος Βολίνσκι. Επιπλέον, οι μονάδες των Κοζάκων στις οποίες η κυβέρνηση έφτασε να στηρίζεται για έλεγχο του πλήθους, άρχισαν να δείχνουν σημάδια ότι υποστήριζαν τον λαό. Αν και ελάχιστοι εντάχθηκαν ενεργά στην εξέγερση, πολλοί αξιωματικοί είτε εκτελέστηκαν είτε κρύφτηκαν· η ικανότητα της φρουράς να συγκρατήσει τις διαδηλώσεις αχρηστεύτηκε, τα σύμβολα του τσαρικού καθεστώτος κατεδαφίστηκαν γρήγορα ανά την πόλη και η κυβερνητική εξουσία στην πρωτεύουσα κατέρρευσε – αφού δεν την βοήθησε το γεγονός ότι ο Νικόλαος είχε διαλύσει τη Δούμα εκείνο το πρωί, αφήνοντάς την χωρίς καμία νομική εξουσία για να δράσει. Η αντίδραση της Δούμας, παρακινημένης από το φιλελεύθερο μπλοκ, ήταν να δημιουργήσει μια Προσωρινή Επιτροπή για να αποκαταστήσει τον νόμο και την τάξη· εντωμεταξύ, τα σοσιαλιστικά κόμματα ξαναδημιούργησαν το Σοβιέτ της Πετρούπολης, που δημιουργήθηκε για πρώτη φορά κατά την επανάσταση του 1905, για να εκπροσωπεί εργάτες και αγρότες. Οι υπόλοιπες πιστές μονάδες μετέβαλαν πίστη την επόμενη ημέρα. Προς γενικότερη έκπληξη, το στρατιωτικό επιτελείο προέβη σε πιέσεις προς τον αυτοκράτορα ώστε αυτός να παραιτηθεί «προκειμένου να διατηρηθεί η ανεξαρτησία της χώρας και να εξασφαλισθεί η σωτηρία της δυναστείας». Ο στρατηγός Μιχαήλ Αλεξέγιεφ, έχοντας την υποστήριξη των διοικητών των πέντε μετώπων, τον έπεισε, υποστηρίζοντας πως η παραίτηση ήταν το μοναδικό μέσο για τη συνέχιση του πολέμου με τη Γερμανία. Στις 2 Μαρτίου 1917, ο Νικόλαος Β΄ παραιτήθηκε του θρόνου υπέρ του αδερφού του, Μέγα Δούκα Μιχαΐλ Αλεξάντροβιτς Ρομανόφ. Εμπρός στη λαϊκή κατακραυγή, ο τελευταίος, αρνήθηκε το στέμμα της αμέσως επόμενη ημέρα. Σε διάστημα πέντε ημερών, σύμφωνα με τον ιστορικό Μάρτιν Μάλια, « χωρίς να είναι σε θέση να προβάλει την παραμικρή μορφή αντίστασης, το Παλαιό Καθεστώς της Ρωσίας κατέρρευσε ωσάν χάρτινος πύργος ». Έξι ημέρες αργότερα, ο Νικόλαος, όχι πια Τσάρος και προσφωνούμενος με περιφρόνηση από τους φρουρούς “Νικόλαος Ρομανόφ”, επανενώθηκε με την οικογένειά του στο Ανάκτορο Αλεξάνδρου στο Τσαρσκόγιε Σελό. Αυτός και η οικογένειά του και οι πιστοί υπηρέτες τέθηκαν υπό προστατευτική επιτήρηση από την Προσωρινή Κυβέρνηση.
Η Προσωρινή Κυβέρνηση και το Σοβιέτ της Πετρούπολης μοιράζονται την εξουσία
μικρογραφία|δεξιά|Πρίγκιπας Γκεόργκι Λβοβ, πρώτος πρωθυπουργός της Προσωρινής Κυβέρνησης μικρογραφία|δεξιά|Νικολάι Τσχέιτζε, πρώτος Πρόεδρος της Εκτελεστικής Επιτροπής του Σοβιέτ της Πετρούπολης Το άμεσο αποτέλεσμα της Επανάστασης του Φεβρουαρίου ήταν ένα γενικό κλίμα αγαλλίασης και ενθουσιασμού στην Πετρούπολή. Στις 16 Μαρτίου (3 Μαρτίου), ανακοινώθηκε η Προσωρινή Κυβέρνηση. Η κεντρο-αριστερά εκπροσωπήθηκε ικανοποιητικά, και στην κυβέρνηση αρχικά προήδρευε ένας φιλελεύθερος αριστοκράτης, ο Πρίγκιπας Γκεόργκι Γιεβγιένεβιτς Λβοφ, ένας άνθρωπος χωρίς δεσμούς με οποιοδήποτε επίσημο κόμμα. Οι σοσιαλιστές είχαν σχηματίσει το δικό τους αντίπαλο όργανο, το Σοβιέτ της Πετρούπολης (ή συμβούλιο εργατών) τέσσερις ημέρες νωρίτερα. Το Σοβιέτ της Πετρούπολης και η Προσωρινή Κυβέρνηση μοιράστηκαν τη δυαδική εξουσία στη Ρωσία. Το Σοβιέτ της Πετρούπολης είχε την πιο ισχυρή συνηγορία για την εξουσία καθώς έλεγχε τους εργάτες και τους στρατιώτες, αλλά δεν ήθελε να συμμετάσχει στη διακυβέρνηση και τη γραφειοκρατία. Από την άλλη πλευρά, η Προσωρινή Κυβέρνηση εφθάρη μη έχοντας απόλυτο έλεγχο σε όλες τις πλευρές της κυβέρνησης, και έκανε πολλές προσπάθειες να πείσει το Σοβιέτ της Πετρούπολης να ενταχθεί στην προσωρινή Κυβέρνηση. Μεταξύ Φεβρουαρίου και Απριλίου, η Προσωρινή Κυβέρνηση, η οποία αντικατέστησε τον Τσάρο, συνεργάστηκε απρόθυμα με το Σοβιέτ της Πετρούπολης. Η ρύθμιση αυτή έγινε γνωστή σαν η “Δυαδική Αρχή” ή “Δυαδική Εξουσία”. Ωστόσο, η de facto υπεροχή του Σοβιέτ της Πετρούπολης ήταν βέβαιη από τις 14 Μαρτίου (1 Μαρτίου) (πριν από τη δημιουργία της ίδιας της Προσωρινής Κυβέρνησης), όταν το Σοβιέτ της Πετρούπολης εξέδωσε το Διάταγμα Νο 1:
Το Διάταγμα Νο 1 διασφάλιζε έτσι ότι η Δυαδική Εξουσία αναπτύχθηκε με τους όρους των Σοβιέτ. Καθώς η Προσωρινή Κυβέρνηση δεν ήταν ένα εκλεγμένο από τον λαό όργανο (έχοντας αυτό-ανακηρυχθεί από μέλη της επιτροπής της παλιάς Δούμας), δεν είχε την πολιτική νομιμοποίηση να αμφισβητήσει αυτή τη ρύθμιση και αντ’ αυτού κανόνισε οι εκλογές να γίνουν αργότερα.
Επακόλουθα
Ο Βλαδίμηρος Λένιν, εξόριστος στην ουδέτερη Ελβετία, έφτασε στην Πετρούπολη από τη Ζυρίχη στις 3 Απριλίου. Αμέσως άρχισε να υπονομεύει την προσωρινή κυβέρνηση, εκδίδοντας τις Θέσεις του Απρίλη τον επόμενο μήνα. Οι θέσεις αυτές ήταν υπέρ της “επαναστατικής ηττοπάθειας”, σε αντιδιαστολή με τον “ιμπεριαλιστικό πόλεμο” (του οποίου η “σχέση με το Κεφάλαιο” πρέπει να εξηγείται στις μάζες) και τους “σοσιαλ-σωβινιστές” (όπως ο Γκεόργκι Πλεχάνοφ, ο παππούς του Ρώσικου σοσιαλισμού), ο οποίος υποστήριζε τον πόλεμο. Ο Λένιν επίσης προσπάθησε να πάρει τον έλεγχο του κινήματος των Μπολσεβίκων και ξεσήκωσε το προλεταριάτο κατά της κυβέρνησης με απλά αλλά ουσιαστικά συνθήματα όπως “Ειρήνη, ψωμί και γη”, “Τέλος του πολέμου χωρίς προσαρτήσεις ή αποζημιώσεις”, “Όλη η εξουσία στα Σοβιέτ” και “Όλη η γη σε εκείνους που την καλλιεργούν”. μικρογραφία|αριστερά|Σκηνή από τις Ημέρες του Ιούλη. Ο στρατός μόλις έχει ανοίξει πυρ κατά των διαδηλωτών Αρχικά, ούτε ο Λένιν ούτε οι ιδέες του είχαν ευρεία υποστήριξη, ακόμη και μέσα στους Μπολσεβίκους. Σε αυτό που έγινε γνωστό σαν οι Ημέρες του Ιούλη, σχεδόν μισό εκατομμύριο βγήκαν στους δρόμους της Πετρούπολης σε ένδειξη διαμαρτυρίας, συμπεριλαμβανομένων στρατιωτών και ναυτών· ο Λένιν αποδείχθηκε ανίκανος να τους κατευθύνει σε ένα οργανωμένο πραξικόπημα. Οι διαδηλωτές, χωρίς ηγεσία, διαλύθηκαν και η κυβέρνηση επέζησε. Η Προσωρινή Κυβέρνηση, εν τούτοις, το είδε σαν πραξικόπημα των  Μπολσεβίκων και εξέδωσε εντάλματα σύλληψης για εξέχοντες Μπολσεβίκους. Ο Λένιν κατέφυγε στη Φινλανδία και τα άλλα μέλη του κόμματος των Μπολσεβίκων συνελήφθησαν. Ο Λβοβ αντικαταστάθηκε από τον Σοσιαλ-Επαναστάτη υπουργό Αλέξανδρο Κερένσκι, ως επικεφαλής της κυβέρνησης.
Ο Κερένσκι κήρυξε την ελευθερία του λόγου, έληξε τη θανατική ποινή, απελευθέρωσε χιλιάδες πολιτικούς κρατούμενους και έδωσε τον καλύτερο εαυτό του να διατηρήσει τη Ρωσική συμμετοχή στον Α΄ Παγκόσμιο Πόλεμο, αλλά αντιμετώπισε πολλές προκλήσεις, οι περισσότερες από τις οποίες είχαν σχέση με τον πόλεμο· υπήρξαν κάποιες πολύ βαρειές στρατιωτικές απώλειες που υφίσταντο στο μέτωπο· δυσαρεστημένοι στρατιώτες λιποτακτούσαν σε μεγαλύτερους αριθμούς απ’ ό,τι πριν· οι άλλες πολιτικές ομάδες έκαναν ό,τι μπορούσαν να τον υπονομεύσουν· υπήρχε ένα ισχυρό κίνημα υπέρ του να σταματήσει η εμπλοκή της Ρωσίας στον πόλεμο, ο οποίος φαινόταν να εξαντλεί τη χώρα, και πολλοί που αρχικά την είχαν στηρίξει τώρα ήθελαν έξοδο· υπήρχε μεγάλη έλλειψη τροφίμων και προμηθειών, η οποία ήταν πολύ δύσκολο να αντιμετωπιστεί σε συνθήκες πολέμου. Όλα αυτά είχαν επισημανθεί από τους στρατιώτες, τους εργάτες των αστικών κέντρων και τους αγρότες, που έλεγαν ότι λίγα είχαν επιτευχθεί από τη Φεβρουαριανή Επανάσταση. Ο Κερένσκι αναμενόταν να εκπληρώσει τις υποσχέσεις του για την απασχόληση, τη γη, και τα τρόφιμα σχεδόν ακαριαία, και είχε αποτύχει να το κάνει.
Ένα άλλο ζήτημα για τον Κερένσκι, το πραξικόπημα του Κορνίλοφ, προέκυψε όταν ο Αρχιστράτηγος του στρατού, Στρατηγός Λαβρ Κορνίλοφ, διέταξε μια στρατιά υπό τον Αλεξάντρ Κρίμοφ να βαδίσει κατά της Πετρούπολης με τη σύμφωνη γνώμη του Κερένσκι. Αν και οι λεπτομέρειες παραμένουν ελλιπείς, ο Κερένσκι φάνηκε να τρομοκρατείται από την πιθανότητα ενός πραξικοπήματος και η διαταγή ανακλήθηκε (ο ιστορικός Ρίτσαρντ Πάιπς είναι εντελώς ανυποχώρητος ότι το όλο επεισόδιο κατασκευάστηκε από τον ίδιο τον Κερένσκι). Στις 27 Αυγούστου, νιώθοντας προδομένος από την κυβέρνηση Κερένσκι, που είχε προηγουμένως συμφωνήσει με τις απόψεις του σχετικά με το πώς να αποκαταστήσει την τάξη στη Ρωσία, ο Κορνίλοφ προωθήθηκε προς την Πετρούπολη. Με λίγα στρατεύματα να του περισσεύουν στο μέτωπο, ο Κερένσκι αναγκάστηκε να στραφεί στο Σοβιέτ της Πετρούπολης για βοήθεια. Μπολσεβίκοι, Μενσεβίκοι και Σοσιαλ-Επαναστάτες αντιμετώπισαν τον στρατό και τον έπεισαν να αποσυρθεί. Η ζημιά, όμως, είχε ήδη γίνει. Οι Δεξιοί αισθάνθηκαν προδομένοι, και η αριστερά αναδυόταν. Η πίεση από τους Συμμάχους να συνεχίσουν τον πόλεμο κατά των Γερμανών έβαλε την κυβέρνηση σε αυξανόμενη πίεση. Η σύγκρουση μέσα στη “διαρχία” έγινε φανερή, και, τελικά, το καθεστώς και η δυαδική εξουσία που σχηματίστηκε ανάμεσα στο Σοβιέτ της Πετρούπολης και την Προσωρινή Κυβέρνηση με την υπόθαλψη της Φεβρουαριανής Επανάστασης, αντικαταστάθηκε στην Οκτωβριανή Επανάσταση.
Σημειώσεις
<references group="N"/>
Πηγές online
Κατηγορία:Ιστορία της Σοβιετικής Ένωσης Κατηγορία:Ρωσική Επανάσταση Κατηγορία:Ρωσικός Εμφύλιος Πόλεμος
Θεόδωρος ο Μεσσήνιος
Ο Θεόδωρος ο Μεσσήνιος (1ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μεσσηνία, ο οποίος υπήρξε 2 φορές νικητής στο αγώνισμα του σταδίου κατά τους 183ους (48 π.Χ.) και 184ους ολυμπιακούς αγώνες της αρχαιότητας (44 π.Χ.).
Εξωτερικοί σύνδεσμοι
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Μεσσήνιοι ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (1ος αιώνας π.Χ.)
Αμφιλόχιος Ράντοβιτς
Ο Αμφιλόχιος Ράντοβιτς (σερβοκροάτικα: Амфилохије Радовић; 7 Ιανουαρίου 1938 - 30 Οκτωβρίου 2020) ήταν επίσκοπος της Σερβικής Ορθόδοξης Εκκλησίας, θεολόγος, καθηγητής πανεπιστημίου, συγγραφέας και μεταφραστής. Ήταν πρώτος ο επίσκοπος του Μπανάτ μεταξύ του 1985 και του 1990, και στη συνέχεια μητροπολίτης Μαυροβουνίου και Παραθαλασσίας από το 1990, μέχρι το θάνατό του.
Ως μητροπολίτης ήταν ο πρωτεύων της Σερβικής Ορθόδοξης Εκκλησίας στο Μαυροβούνιο. Ήταν ένας από τους πιο σημαντικούς ηγέτες της Σερβικής Εκκλησίας και ήταν δύο φορές μεταξύ των τριών υποψηφίων για τη θέση του Σέρβου πατριάρχη (το 1990 όταν εξελέγη πατριάρχης ο Παύλος και το 2010 όταν εξελέγη ο Ειρηναίος).
Πάνω από 569 εκκλησίες και μοναστήρια της Σερβικής Ορθόδοξης Εκκλησίας στο Μαυροβούνιο χτίστηκαν και ανακατασκευάστηκαν κατά τη διάρκεια της αρχιερατείας του. Ήταν ένας σημαντικός Σέρβος θεολόγος και συγγραφέας, η βιβλιογραφία του αποτελείται από περισσότερες από 1000 μονάδες και τα επιλεγμένα έργα του δημοσιεύθηκαν σε 36 τόμους.
Μαζί με τον επίσκοπο Αθανάσιο Γιέφτιτς, ο Αμφιλόχιος μετέφρασε τα Δευτεροκανονικά βιβλία της Παλαιάς Διαθήκης στα σερβικά. Ο Αμφιλόχιος χαρακτηρίστηκε ως ένας από τους ισχυρότερους ανθρώπους στο Μαυροβούνιο, καθώς και ως το πιο σημαντικό άτομο στο Συμβούλιο των Επισκόπων της Σερβικής Ορθόδοξης Εκκλησίας, του ανώτατου σώματος της Ορθόδοξης Εκκλησίας της Σερβίας.
Το 2016 ο επίσκοπος Αμφιλόχιος προσευχόταν πολλές ώρες με μόνο αίτημα στη δέησή του να συμμετάσχει το Πατριαρχείο Σερβίας στην Μεγάλη Σύνοδο στην Κρήτη που συγκαλούσε το Οικουμενικό Πατριαρχείο. Τελικά ο Αμφιλόχιος εισακούσθηκε από τον Πατριάρχη Σερβίας Ειρηναίο και έτσι η Σερβική Εκκλησία συμμετείχε στην Σύνοδο και απέρριψε τα επιχειρήματα των αρχιερέων που υποδείκνυαν τη γραμμή του Πατριαρχείου Ρωσίας που πίεζε να μην συμμετάσχει στη Μεγάλη Σύνοδο.
Παραπομπές
Κατηγορία:Σέρβοι συγγραφείς Κατηγορία:Σέρβοι θεολόγοι
Μαύρος έφιος
Ο μαύρος έφιος ή όφιος, Dolichophis jugularis (Linnaeus, 1758) αποτελεί ένα φίδι της οικογένειας Colubridae. Πρόκειται για μη δηλητηριώδες και ακίνδυνο για τον άνθρωπο φίδι.
Περιγραφή
Ημερόβιο, δραστήριο φίδι, αρκετά νευρικό και γρήγορο. Αποτελεί ένα από τα μεγαλύτερα σε μήκος φίδια στην Ελλάδα και την Ευρώπη, καθώς μπορεί να ξεπεράσει τα 200cm (συνήθως γύρω στα 180cm). Τρέφεται με τρωκτικά και σαύρες, αλλά και με άλλα φίδια και πτηνά. Τα νεαρά άτομα τρέφονται με έντομα και μικρές σαύρες. Θα αμυνθεί σθεναρά αν απειληθεί σηκώνοντας το μπροστινό μέρος του σώματος ψηλά, "σφυρίζοντας" δυνατά και προσποιούμενο επίθεση.
Γεωγραφική κατανομή
Απαντάται στην Ελλάδα, την Τουρκία, την Κύπρο, το Ισραήλ, τη Συρία, το Ιράκ, το Ιράν, την Ιορδανία, τον Λίβανο και το Κουβέιτ. Στην Ελλάδα εντοπίζεται σε ορισμένα από τα Δωδεκάνησα (Κως, Σύμη, Τήλος, Ρόδος, Χάλκη, Λέρος, Καστελλόριζο).
Παραπομπές
Κατηγορία:Ερπετά της Ευρώπης Κατηγορία:Ερπετά της Ελλάδας Κατηγορία:Καινοφιίδαι
Λεάντρο Σαλίνο
Ο Λεάντρο Σαλίνο Ντο Σάρμο ή απλά Σαλίνο (Leandro Salino do Carmo, 22 Απριλίου 1985) είναι επαγγελματίας Βραζιλιάνος ποδοσφαιριστής που αγωνίζεται κυρίως ως δεξί μπακ, αλλά έχει την ικανότητα να αγωνιστεί και σε άλλες θέσεις όπως αριστερό μπακ, δεξί εξτρέμ αλλά και ως αμυντικός μέσος.